Արագածի ստվերը ընկել էր իր լանջերին բլուրների ու դաշտերի վրա, և անուշ հովը շվշվում էր ձորերի միջով, վայրի վարդենիների ու մացառների միջով… Ես երկար թափառանքից հետո հանգչում էի մի վիթխարի ժայռի տակ, դալարի վերա. ժայռի տակից, դալարի միջով անցնում լեռնային ուղխըփրփրադեզ գետակը. անցնում էր շառաչելով ու քչքչալով և երգում էր - նա երգում էր այն լեռնագագաթների լազուրի մասին, որոնց գագաթից գահավիժել էր, այն մռայլ ժայռերի մասին, որոնց կուրծքը ծեծել էր, և այն լեռնադաշտերի մասին, որոնց ծաղկավառ սեզը համբուրել ու անցել էր…